kort før jul benyttede vi os af tilbuddet om en dobbelt deal og bestilte en HTC Wildfire S og en iPhone 4S med abonnementer.

Begge telefoner ankom få dage senere sammen med SIM kort- gansk fin service.

Der gik så yderligere at par dage før vi fik besked om nummerporteringens ikrafttræden.
Denne nummerportereing overskred så rigeligt EU lovgivnngen om 24-timer nummerportering.
Jeg kontaktede Telenor af et par omgange for at få nummerporteringen til at træde i kraft tidligere end den fastsatte dato, hvilket endelig resulterede i at den ene telefon (iPhone) blev nummerporteret 2 hverdage før lovet!!

Dagen hvor nummeret blev flyttet skulle det så tages i brug på min iPhone, telefonen accepterede SIM kort og blev installeret osv - dog med beskeden : Ingen tjeneste.

Kontakt til Telenor om problemet...
Jeg fik at vide, at til trods for at iPhone 4S skulle kunne konfigureres og aktiveres uden brug af iTunes, skulle jeg gøre det alligevel, for det kunne være problemet. Det gjorde jeg så - uden virkning...

Kontakt til Telenor igen...
Denne gang fik jeg at vide at jeg nok skulle gendanne telefonen, så den "gamle" opsætning blev overskrevet med en ny, og så skulle det nok virke. Som foreslået, så gjort - igen ingen tjeneste...

Kontakt til Telenor om problemet....
Den flinke supporter fandt ud af, at numrene var blevet byttet rundt på SIM-kortene, derfor ville det ikke spille, men han ville gøre det i systemet, og i løbet af en halv times tid skulle det virke - endnu en gang var det forgæves: Ingen tjeneste.

Kontakt til Telenor endnu en gang...
Jeg fik igen en utroligt flink supporter i røret (alle deres supportere er meget flinke og imødekommende), hun kunne så fortælle, at det ikke kunne lade sig gøre at bytte rundt på henvisningerne til SIM-kortene da de hver især var dedikerede til et nummer, men at jeg kunne henvende mig i en Telenorbutik og få et nyt SIM-kort på stedet, som ville virke, samtidig bestilte hun et nyt SIM-kort til den anden telefon, da det jo så heller ikke ville virke på aktiveringsdagen.

Jeg nåede ikke at komme i en Telenorbutik denne dag, og dagen efter (som var en fredag) ville jeg heller ikke kunne, så jeg ringede og bestilte et til min iPhone.

Lørdag morgen kom posten (dette var den dag som man oprindeligt havde lovet flytning af numrene) med to nye SIM-kort.
Først klarede jeg min kærestes HTC, og det var som det skulle være.
Da jeg åbnede kuverten med det nye SIM-kort til min iPhone indeholdt det et alm. SIM-kort og ikke et mikro-SIM...

Kontakt til Telenor atter en gang...
Supporteren beklagede og bestilte et nyt SIM-kort til mig, jeg gjorde tydeligt opmærksom på, at det var et mikro-SIM jeg skulle bruge.
Allerede mandag kom det nye, men endnu en gang almindelige SIM-kort...

For Gud ved hvilken gang kontakt til Telenor...
Ny bestilling af MIKRO-SIM...
Nyt kort ankom tirsdag - alm. SIM-kort...

Kontakt til Telenor igen, igen, igen....
Denne supporter bestilte et nyt, og sendte denne gang bestillingen direkte til den person der udelukkende sad med mikro-SIM og endelig skulle det så lykkes for mig at få det kort der skulle til...

Den sidste supportmedarbejder jeg talte med spurgte jeg om mulighed for en eller anden form for kompensation for ulejligheden, da jeg jo havde talt en del gange med Telenor over meget kort tid.
Jeg foreslog mig et Bluetooth headset, som ikke behøvede være noget fancy og dyrt, bare et der virkede (har set dem på Telenors shop til ca 100,-), den venlige supporter sagde at de normalt kunne give rødvin eller chokolade, men da jeg spurgte om han ikke kunne prøve at trylle i dette tilfælde med et headset, ellers var chokolade eller rødvin jo så det der kunne gå, hvilket han bekræftede.

Den sidste samtale med supporten var tirsdag før jul, men har endnu ikke modtaget eller hørt noget fra Telenor...

Jeg er lidt ærgelig over dette forløb, da vi ellers er meget tilfredse med produkterne vi har modtaget, og Telenors dækning er rimelig god i vores område, som andre udbydere har svært ved at dække.
Stor ros til telesupporterne der gennemgående har været flinke og forstående at tale med (jeg har ikke talt med den samme to gange i dette forløb)